ועדת הכספים, כנסת 25, פרוטוקול מספר 274, 2023-12-20 00:00

משה גפני: בוקר טוב

משה גפני:  אני מתכבד לפתוח את ישיבת ועדת הכספים

משה גפני:  אני מקדם בברכה את מבקר המדינה מר מתניהו אנגלמן

משה גפני:  על סדר-היום: הצעת תקציב משרד מבקר המדינה לשנת 2024

משה גפני:       ולדמיר, אני מודה לך על ההסכמה לגבי הנושא של ההעברה

משה גפני:  זה כנראה יושלם היום

ולדימיר בליאק: מדובר בהעברה תקציבית לטובת המפונים

משה גפני: כן, העברה לטובת המפונים

חמד עמאר: לא, הוא המליץ על העברה של 75 מיליון שקלים

ולדימיר בליאק: 75 מיליון שקלים למפונים, כן?     

משה גפני: אני גם יודע מה לבקש ממנו

משה גפני:  גם אתמול היתה הסכמה של ולדימיר בשם האופוזיציה על העברה של משרד הבריאות

חמד עמאר: הוא מדבר בשם האופוזיציה

משה גפני: כן

משה גפני:  אז היתה העברה של משרד הבריאות

משה גפני:  זה בעצם עודף, לא העברה

משה גפני:  בעניין הזה כל הוועדה, קואליציה ואופוזיציה כאחד לא רוצים לעכב דברים מהסוג הזה

ולדימיר בליאק: לא צריך לעכב

משה גפני: נכון

משה גפני:  אני מודה לך על כך

משה גפני:       כפי שאמרתי, אנחנו מקדמים בברכה את מבקר המדינה

משה גפני:  נבקש להציג את תקציב מבקר המדינה

משה גפני:       שלומית, אנחנו צריכים לאשר את תקציב מבקר המדינה?     

שולמית אלוני: כן

שולמית אלוני:  בעצם, סעיף 10 לחוק יסוד מבקר המדינה קובע שתקציב משרד מבקר המדינה ייקבע לפי הצעת מבקר המדינה בידי ועדת הכספים של הכנסת ויפורסם יחד עם תקציב המדינה

שולמית אלוני:  בעצם כבר פורסם תקציב בחודש מאי לשנת 2024

שולמית אלוני:  צפוי להגיע תקציב נוסף במהלך חודש ינואר

שולמית אלוני:  בינתיים המבקר יפרסם את התקציב אצלו באתר אינטרנט, כפי שנעשה כבר בעבר

שולמית אלוני:  ברגע שיאושר התקציב הנוסף לשנת 2024 אנחנו נצרף אותו יחד עם התקציב הנוסף

חמד עמאר: אנחנו מדברים עכשיו על תקציב 2024?     

שולמית אלוני: תקציב 2024 למשרד מבקר המדינה

חמד עמאר: ב-2023 לא הצבענו על זה

שולמית אלוני: הצבענו

שולמית אלוני:  ב-2023 הצבענו

שולמית אלוני:  הישיבה היתה ב-28

שולמית אלוני: 12 ואישרנו את תקציב המבקר ל- 2023 וזה פורסם יחד עם תקציב 2023

חמד עמאר: אישרנו אותו בנפרד

ולדימיר בליאק: ב-2022, כן?     

שולמית אלוני: בדצמבר 2022

חמד עמאר: אני לא זוכר ישיבה ב-2023

ולדימיר בליאק: הוא זוכר כל ישיבה ב-2023

שולמית אלוני: 	בדצמבר 2022 אישרנו את 2023

משה גפני: אדוני המבקר, אני מבקש שתדווח לוועדה

משה גפני:  זאת ועדה שעוסקת בנושא של המלחמה והסיוע לעסקים ולמפונים

משה גפני:  גם בשבוע הבא כנראה נדון בעניין הזה

משה גפני:  האם תוכל למסור את הדוח שעסקת בו? נתחיל בתקציב, בבקשה

מתניהו אנגלמן: אדוני היושב-ראש, חברי הוועדה

מתניהו אנגלמן:  אני ארצה תחילה להתייחס למצב ולאחר מכן אני גם אסקור את הפעילויות שאנחנו במשרד מבקר המדינה עשינו בחודשיים וחצי האחרונים מפרוץ המלחמה ואשתף אתכם כמובן גם בתוכניות ל-2024 שיבואו לידי ביטוי גם בתקציב המבקר

אליהו דלל: אני רואה שהחזרתם כסף למאמץ המלחמתי, חשוב מאוד

אליהו דלל:  זה בעצם דוגמה לשאר המשרדים, למרות שהפעילות של המבקר היא הרבה יותר גדולה בתקופה הזאת

ולדימיר בליאק: בדיוק

חמד עמאר: כל המשרדים לא צריכים להחזיר כסף

חמד עמאר:  צריך להוריד את כל הכסף הקואליציוני, זה יספיק לי

אליהו דלל: מסכים איתך

אליהו דלל:  מה אתה רוצה שאני אגיד לך?     

חמד עמאר: יפה, הנה הליכוד גם מסכים איתנו

ולדימיר בליאק: פעם הבאה גם תצביע

אליהו דלל: יש הבדל בין הסכמה לבין להצביע, אתה יודע את זה

משה גפני: בבקשה, המבקר

מתניהו אנגלמן: אדוני היושב-ראש, מכובדיי

מתניהו אנגלמן:  ב-7 לאוקטובר נפרצו גבולותיה של מדינת ישראל ומחבלי החמאס הארורים עשו ביישובי המדינה כבשלהם באין מפריע

מתניהו אנגלמן:  אלפי אזרחי ישראל נטבחו, נפגעו, נאנסו ונחטפו והופקרו לגורלם בשמחת תורה

מתניהו אנגלמן:      כפי שהראנו בדוח נציבות תלונות הציבור שפרסמנו אתמול, מאות אלפים מתושבי קווי העימות בדרום ובצפון שפונו מבתיהם הפכו לנזקקים ונפגעו מהיעדר טיפול ממשלתי בעורף בסמוך לאחר הטבח

מתניהו אנגלמן:  זה אירוע משנה מציאות ברמה הלאומית

מתניהו אנגלמן:  המציאות שהיתה קיימת עד יום הטבח לא יכולה להימשך לאחריו

מתניהו אנגלמן:       הנחת היסוד הזאת עומדת בבסיס תכנון ביקורת המדינה על האירועים שקדמו לטבח, האירועים שקרו ביום הטבח עצמו והאירועים שהיו מנת חלקם של אזרחי ישראל לאחר מכן

מתניהו אנגלמן:  במשך כחודשיים סיירתי לאורכה ולרוחבה של המדינה ביישובי גבול הדרום וגבול הצפון, במלונות המפונים באילת, בים המלח, ירושלים ובטבריה, בבתי החולים ומחנה שורה

מתניהו אנגלמן:       הכשלים שנחשפו במענה הביטחוני ביום הטבח המשיכו בשורה של פערים במענה האזרחי למאות אלפי המפונים עם פרוץ המלחמה

מתניהו אנגלמן:  הביקורת הסדורה על הטיפול בעורף תתחיל בימים הקרובים, כאשר תחילת הביקורת על מערכת הביטחון תתבצע בהתאם להתפתחות המלחמה, זאת נוכח העובדה שהמלחמה נמשכת בימים אלו וכי מזה למעלה מ-70 יום קציני וחיילי צה"ל עושים לילות כימים במלחמה עקובה מדם בתוך שטח הרצועה ועל כל אזרחי ישראל לתמוך בהם בעת הזאת

מתניהו אנגלמן:       עם זאת, כבר כעת ברור שממשלת ישראל וכוחות הביטחון מחויבים לבצע בדק בית משמעותי כיצד אירע הכשל הגדול ביום 7 באוקטובר

מתניהו אנגלמן:       בסיום דבריי אני מבקש לשלוח תנחומים למשפחות החללים והנרצחים, לאחל החלמה מהירה ללוחמי צה"ל ולנפגעי פעולות האיבה ולהתפלל לשובם המהיר של החטופים

מתניהו אנגלמן:       ברשותכם, אני אעבור למצגת

מתניהו אנגלמן:       (מוצגת מצגת)      כפי שגם פתחתי ואמרתי, בעצם מפרוץ המלחמה משרד מבקר המדינה לקח על עצמו שלושה מאמצים עיקריים

מתניהו אנגלמן:  מאמץ אחד, לצאת לסיורים בשטח, לראות פערים ולהציף אותם בזמן אמת במשרדי הממשלה השונים

מתניהו אנגלמן:  אני אפרט מספר דברים בהקשר הזה

מתניהו אנגלמן:       דבר שני

מתניהו אנגלמן:  יש לנו זרוע נוספת של נציבות תלונות הציבור שפתחה קו חם של 24 שעות ביממה לצורך קבלת תלונות הציבור

מתניהו אנגלמן:  אדוני היושב-ראש, אתמול הגשנו לכנסת דוח מיוחד בעניין התלונות

מתניהו אנגלמן:  ישנן קרוב ל-1,500 תלונות שקיבלנו מהציבור, כולל מענים שניתנו

מתניהו אנגלמן:  הדגש שלנו בעולם של בירור תלונות בעת הזו הוא לתת את המענה ולהביא את הסוגיות על פתרונן

מתניהו אנגלמן:  עלו שורה של פערים וכשלים בהקשר הזה

חמד עמאר: תלונות מהמפונים או מכלל אזרחי ישראל?     

מתניהו אנגלמן: מכלל אזרחי מדינת ישראל

משה גפני: מה עיקרי התלונות?     

מתניהו אנגלמן: עיקרי התלונות נגעו לסוגיות של מיגון, מקלוט, מקלטים שלא מפונים

מתניהו אנגלמן:  למשל, אדם מהדרום שהרכב שלו נשרף בשמחת תורה ולא קיבל מענה כמו שנדרש מרשות המיסים

מתניהו אנגלמן:  אלוף משנה שהיה בצבא ולא קיבל תגמול במילואים ואשתו משרתת בשירות החוץ שלנו בחוץ לארץ וזאת כתוצאה מאי העברת הידע

מתניהו אנגלמן:       אגיד לקח ומסר מרכזי מהדוח הזה הוא שיתוף המידע לציבור בצורה אחודה אותר

מתניהו אנגלמן:  זה ליקוי שקיים עד היום

מתניהו אנגלמן:  כלומר, לצורך מתן המענה על ידנו היינו צריכים שהצוות שעונה בכלל למענים יקבץ מכלל הגורמים השונים ומכלל המשרדים מה הן תכניות הסיוע

מתניהו אנגלמן:  אין מקום אחד שאדם יכול לבוא ולהגיד: זה המצב שלי לכן אני יכול אחד, שניים, שלוש, ארבע, חמש, לפעול

מתניהו אנגלמן:  זה פער שקיים עד היום

מתניהו אנגלמן:       מאמץ שלישי שאנחנו שוקדים עליו בימים אלו הוא בעצם הכנת תכנית ביקורת ותכנית עבודה שלנו ל-2024 שתמוקד בנושאים שקשורים למלחמה

מתניהו אנגלמן:  מדובר בהיערכות העורף בכל העולם האזרחי שאליו נצא כבר בזמן הקרוב והן גם בראייה צופה פני עתיד בכל הנושא הצבאי והכשל שקדם לשבת שמחת תורה ה-7 לאוקטובר

מתניהו אנגלמן:       אתם יכולים לראות פה שורה של סיורים

מתניהו אנגלמן:  כבר ביום השלישי, עם פרוץ המלחמה, הייתי בעיר שדרות ובבית חולים "ברזילי"

מתניהו אנגלמן:  פה, אדוני היושב-ראש, אני אחלוק עימך שהסיור בבתי החולים כבר בימים הראשונים, גם בסורוקה וגם בברזילי, העלה את סוגיית המיגון

מתניהו אנגלמן:  שאלתי את מנהלי בתי החולים מה הפער המרכזי שלהם והם דיברו על מיגון

מתניהו אנגלמן:  אני רוצה להתמקד במיגון בשני תחומים

מתניהו אנגלמן:  אחד, נושא של טיפולים מצילי חיים

מתניהו אנגלמן:  אם בסורוקה בשבת התפנו 700 או 800 איש שאספו אותם מרכבים

מתניהו אנגלמן:  הם לא באו בצורה סדורה אלא לפעמים הורידו את האנשים במיון

מתניהו אנגלמן:  הפער המרכזי היה, שאם יש 20 חדרי ניתוח ורק 10 ממוגנים, אז אי-אפשר להפעיל 10 חדרי ניתוח

ולדימיר בליאק: ראינו את זה בברזילי עם פגיעה ישירה בחדרי ניתוח

מתניהו אנגלמן: כן, פגיעה ישירה

מתניהו אנגלמן:  אני אומר עוד פעם שהמיקוד של מיגון של חדרי ניתוח, של אמ

מתניהו אנגלמן: אר

מתניהו אנגלמן: איי, של סי

מתניהו אנגלמן: טי ואזורי אבחון, צריכים להיות בעדיפות הראשונה שצריך להיות לנגד עיניהם של משרדי הממשלה ומשרד הבריאות כדי לאפשר

מתניהו אנגלמן:  צריך לדעת שבסורוקה נותחו פגועי חזה בחדרי לידה כי בעצם זה היה המקום היחיד שהיה ממוגן ואפשר היה לנתח בו

מתניהו אנגלמן:       אני אומר שהמיגון זה פער מרכזי שעלה בסיורים

מתניהו אנגלמן:  ביום שלישי הייתי בעיר שדרות

מתניהו אנגלמן:  פה אני רוצה לדבר על העולם של פינוי התושבים

מתניהו אנגלמן:  היינו בשדרות ביום שלישי והעיר היתה ריקה לחלוטין

מתניהו אנגלמן:  50% מהאוכלוסייה אז לא התפנתה עדיין כי לא היתה תכנית פינוי ממשלתית לעיר שדרות

מתניהו אנגלמן:       בדרך כלל, אדוני היושב-ראש, מי שלא מתפנה זאת האוכלוסייה החלשה ביותר בעיר

מתניהו אנגלמן:  זאת אוכלוסיית האזרחים הוותיקים, אוכלוסיות של אנשים עם מוגבלויות

מתניהו אנגלמן:  פה חידדנו גם עם ראש העיר והוא גם אמר לי תודה

מתניהו אנגלמן:  הייתי שם בהתראות של 10 שניות בצבע אדום

מתניהו אנגלמן:  שאלתי את ראש העיר: מי מחלק את המזון ל-50% מהאוכלוסייה? הוא ענה שאלה מתנדבים

מתניהו אנגלמן:  אמרתי שגם המתנדבים מסכנים את חייהם כי נופלים טילים ויש 10 שניות לרוץ למרחב מוגן וזאת סכנת חיים

מתניהו אנגלמן:  זה הפנים אצלו גם את התובנה שצריכים לפנות

מתניהו אנגלמן:  עד לאותו רגע התכניות דיברו על הקצאת איקס מיליוני שקלים ולתעדף את הפינוי

מתניהו אנגלמן:  שוב אני אומר, צריך לזכור שמי שבדרך-כלל לא מפונה, זאת האוכלוסייה החלשה

מתניהו אנגלמן:       דוגמה נוספת לפינוי שחווינו, שהיה קשוח ביותר, זה הנושא של פינוי של קריית שמונה שהיה בוקה ומבולקה

מתניהו אנגלמן:  ההחלטה לפנות את קריית שמונה היתה ביום ששי

מתניהו אנגלמן:  אנחנו היינו לסיור ביום ראשון וראינו עיר ממוטטת

מתניהו אנגלמן:  ראש עיר שלא מתפקד, אומר: אני לא יודע מה לעשות

מתניהו אנגלמן:  אני מקבל אלפי פניות של תושבים

מתניהו אנגלמן:       אני אביא לכם דוגמאות: היו אמורים להתפנות ביום שישי 70 אוטובוסים

מתניהו אנגלמן:  בפועל כל המוקד הטלפוני קרס ושניים בלבד יצאו

מתניהו אנגלמן:  זה אומר שאנשים מחכים לפני שבת להתפנות, לא מכינים שבת ועוד

מתניהו אנגלמן:  זה גם אומר שאוטובוס שיוצא עם מפונים מקרית שמונה נוסע 7 שעות לאילת, מגיע למלון באילת ואומרים שאין מקום וצריך לחזור

חמד עמאר: קרה דבר כזה?     

מתניהו אנגלמן: כן, קרה דבר כזה

מתניהו אנגלמן:  אני מדבר על דברים שקרו

מתניהו אנגלמן:       אני אומר שבקרית שמונה לא היתה תכנית סדורה לפינוי

מתניהו אנגלמן:  אני רק אגיד שישבנו בעירייה עם ראש העיר

מתניהו אנגלמן:  אומרים לי: שבוע שעבר מפקד פיקוד העורף אמר שיפנו את ביירות לפני שיפנו את קריית שמונה

מתניהו אנגלמן:  זה היה הביטוי לכן לא היה צריך להיערך

מתניהו אנגלמן:       דבר שני שהוא אמר לנו: עשינו לפי הכללים, באנו לבדוק

מתניהו אנגלמן:  דרך אגב, זה גם דוח של מבקר המדינה מלפני שנתיים שאומר שהתכניות לא ישימות בכלל

מתניהו אנגלמן:  הפנו אותם ל-26 בתי ספר בתל-אביב אליהם האוכלוסייה המיועדת לפינוי

מתניהו אנגלמן:  ברור שזה לא ריאלי ולא ישים, בטח לא לבתי ספר שצריך ללמד בהם ובטח לא ישים לגבי אוכלוסיות נזקקות

מתניהו אנגלמן:       אם אני חוזר לסיטואציה בקרית שמונה, זאת עיר בקריסה שצריכים בעצם לפנות תושבים

מתניהו אנגלמן:  הם גם לקחו סיוע למוקד אבל בסופו של דבר, פינו אותם לקרוב ל-180 בתי מלון

ינון אזולאי: אדוני המבקר, זאת לא היתה בעיה של ראש העיר

ינון אזולאי:  היתה בעיה עם ההתארגנות מלמעלה, אגב ההחלטה והוראות הפינוי

ינון אזולאי:  הייתי שם יומיים לפני וראש העיר אמר: תשמע, אין הוראת פינוי

ינון אזולאי:  היה שם חמ"ל ולאנשים לא היה להתפנות

ולדימיר בליאק: באותו יום שקיבלו את ההחלטה לא היו מספיק חדרים בבתי המלון

ולדימיר בליאק:  גם אשקלון התפנתה באותו יום

ינון אזולאי: בדקתי את העניין של החדרים

ינון אזולאי:  כן היו חדרים רק לא היתה הוראה של המדינה לרכוש את החדרים האלה

ינון אזולאי:  זה מה שאני יודע, יתקן המבקר אם אני טועה

ינון אזולאי:       דבר נוסף, לגבי בתי ספר

ינון אזולאי:  היתה החלטה של פיקוד העורף, שהם היו מוכנים עם בתי ספר לכל תושבי הצפון וברגע האחרון הוחלט להחליף את זה לבתי מלון

אליהו דלל: אי-אפשר בבתי ספר, אין מקלחות - - -     

ינון אזולאי: אני מסכים אני רק אומר שזה המצב שהיה

משה גפני: המבקר הזכיר את ראש העיר בקרית שמונה אבל הוא לא דיבר על ראש העיר

משה גפני:  המערכת היתה מורכבת

משה גפני:  ראש העיר היה רק חוליה בשרשרת והוא לא היה החוליה המרכזית

חמד עמאר: לא היינו ערוכים לפינוי כזה גדול

יצחק קרויזר: משיחה שהיתה לי עם ראש העיר, הוא אמר שמעולם לא היתה דרישה או תרחיש כזה של פינוי של העיר שלו

יצחק קרויזר:  זאת היתה התקלה מבחינתו

יצחק קרויזר:  הודיעו לו שתוך שעתיים הוא צריך לפנות מעל 20,000 תושבים

חמד עמאר: זה לא תפקידו של ראש עיר

חמד עמאר:  זה תפקידו של פיקוד העורף שצריך לעשות את העבודה שלו

חמד עמאר:  איך יפנה עיר שלמה?     

מתניהו אנגלמן: אני רק אציין שדוח מבקר המדינה שפורסם לפני שנתיים העלה בדיוק את הסוגיה שתכניות הפינוי לבתי הספר אינן ישימות לעת הזאת

מתניהו אנגלמן:  שנית, שאין תכנית פינוי לא לקריית שמונה ולא לשדרות

מתניהו אנגלמן:  זה ליקוי שהעלינו לרח"ל ולפק"ער כבר לפני שנתיים

מתניהו אנגלמן:  לצערי לא יישמו את ההמלצות בנושא הזה וזה מה שהביא בעצם למצב שהיינו בו

מתניהו אנגלמן:       אני רק אגיד עוד נושא אחד שהוא גם חשוב ורלוונטי

משה גפני: אם אתה מדבר על מה שהיה אז אני רוצה להזכיר לך, אדוני המבקר, שבשנה שעברה בישיבה כאן איתך אמרתי שהנושא של גדר ההפרדה מציק לי מאוד

משה גפני:  העליתי את זה כאן בישיבה בשנה שעברה וביקשתי שתבדוק את זה

מתניהו אנגלמן: קודם כל, פרסמנו דוח על נושא גדר ההפרדה שהעלה הרבה מאוד פערים

מתניהו אנגלמן:  דיברנו גם הגדר שהושקעו בה 8 מיליארד שקלים מכספי מדינת ישראל והיתה בעצם פרוצה

מתניהו אנגלמן:  אני גם אגיד לכם שזה דוח שעדיין לא פורסם, אבל חודשיים לפני המלחמה עשינו דוח בזק על המצב בגבול הצפון

מתניהו אנגלמן:  זה דוח שחלקו חסוי והוועדה לביקורת המדינה החליטה בעת הזאת לא לפרסם אותו עדיין

מתניהו אנגלמן:  זה גם דוח שעסק בהרבה מאוד פערים על גבול הצפון לפני תקופת המלחמה

מתניהו אנגלמן:       ברשותך, עוד מילה אחת בעולם של הפינוי שהוא גם מאוד רלוונטי לעת הזאת

מתניהו אנגלמן:  כשהיינו בסיור בקרית שמונה הלכתי גם לאזורי התעסוקה כדי לראות את המצב של מפעלי התעסוקה

מתניהו אנגלמן:  הם העלו לי פער מאוד פשוט: אם מפנים עובדים במפעל כמו "עוף הגליל" שמייצר הרבה מאוד מוצרים, או מחסני קירור ב"סנפרוסט" בהיקפים של מאות מיליונים

מתניהו אנגלמן:  הכשל היה שמפנים עובדים שהם חיוניים למפעל לירושלים או לטבריה

מתניהו אנגלמן:  טבריה זה עוד בסדר אבל אם שולחים אותם לירושלים אז בעצם משביתים את כל המפעל

מתניהו אנגלמן:  פה צריכה להיות הרבה יותר גמישות של הגורם המפנה במקרה הזה של משרד התיירות, לראות איך עובדים שהם חיוניים למפעלים מסוימים מפונים לאזורים שקרובים אליהם

מתניהו אנגלמן:  אחרת, בעצם אתה משבית את כל המפעל

מתניהו אנגלמן:  זה גם פער שמצריך התייחסות עוד בימים אלה, לעשות ניתוח סביב הדבר הזה

מתניהו אנגלמן:       רק השבוע היינו בתעשייה האווירית והם ציינו עדיין שיש להם עובדים שהם מפונים לים המלח וטבע הדברים יש להם הרבה פחות נגישות לעבודה

משה גפני: איפה הם גרים?     

מתניהו אנגלמן: הם היו גרים בדרום ובשדרות והופנו לים המלח

מתניהו אנגלמן:  אבל עדיין, בפרט של מערכת של עובדים חיוניים, צריכה להיות הרבה יותר גמישות, כולל להזיז אנשים בימים אלו למקומות שיאפשרו להם לתפעל את מקומות העבודה

מתניהו אנגלמן:  לפעמים מפעיל אחד שאחראי על מערכת האמוניה ב"עוף הגליל" ולא יכול להגיע לעבודה, המפעל מושבת

מתניהו אנגלמן:  אני אומר שהנושא של עובדים חיוניים ראוי שימצאו להם מקומות פינוי קרובים למקומות העבודה שלהם

מתניהו אנגלמן:  זה נושא שזקוק לטיפול

משה גפני: הדוח שאתה מדבר עליו הוא על גדר ההפרדה? אני מדבר על גדר ההפרדה בדרום

מתניהו אנגלמן: לא

מתניהו אנגלמן:  אני מדבר על גדר ההפרדה

מתניהו אנגלמן:  אמרתי גם שעשינו גם בצפון

מתניהו אנגלמן:  אני אגיד עוד מילה בהקשר הזה

מתניהו אנגלמן:       בעניין המפונים אני רוצה להדגיש עוד דבר אחד בפני הוועדה ואלה גם הרשמים שלנו

מתניהו אנגלמן:  צריכים לזכור שהאירוע מאוד מורכב מבחינת מדינת ישראל והוא מצריך התייחסות שונה לקבוצת אוכלוסיות שונות

מתניהו אנגלמן:  יש קבוצה של תושבי קיבוצי העוטף ויישובי העוטף שנפגעו בשבת עצמה והם ברמת פגיעה מאוד קשה

מתניהו אנגלמן:  הרבה מאוד חטופים מהמשפחות האלה והם צריכים ליווי, מצד אחד

מתניהו אנגלמן:  לצד זה יש מאות אלפי אנשים שהן אם הם פונו מיישובי קווי עימות בצפון ובדרום, והן גם כאלה שלא פונו

מתניהו אנגלמן:       הייתי בבני-ברק באולמי "כליל המלכות" וראיתי קבוצה של נשים מפוחדות מאוד מהדרום

מתניהו אנגלמן:  הן היו מנתיבות ומאופקים שלא פונו

ינון אזולאי: הן פינו את עצמן

מתניהו אנגלמן: הן היו מיישובים שלא פונו

מתניהו אנגלמן:  עדיין זה מצריך התייחסות

מתניהו אנגלמן:       אגיד עוד דגשים לימים אלו

מתניהו אנגלמן:  מערכת החינוך באזורים מסוימים במדינת ישראל עדיין לא חזרה לתפקוד תקין, ובפרט אני מדבר על ילדי החינוך המיוחד

מתניהו אנגלמן:  שם צריכה להיות הרבה יותר גמישות

מתניהו אנגלמן:  בעקבות הסיורים האלה הוצאתי מכתב לראש הממשלה, כבר לפני חודש, ואמרתי לו את עיקרי הדברים המשמעותיים

מתניהו אנגלמן:       אם אני יכול לחלוק עם הוועדה את הדברים: אחד, תכנית סיוע כלכלית שיוצרת ודאות בקרב המפונים היא חיונית גם בעת הזאת

מתניהו אנגלמן:  אנשים עדיין לא יודעים מה יהיה בינואר וכן הלאה

מתניהו אנגלמן:  צריכים ליצור יותר וודאויות

מתניהו אנגלמן:  גם בתנאי אי ודאות חשוב ליצור ודאות מה שיותר מוקדם

מתניהו אנגלמן:       גם אגיד שזה שהתכנית פורסמה חודשיים אחרי, לאותו בעל מכולת מקרית שמונה שאמר לי: אדוני המבקר, זה נכון שאני יושב במלון בטבריה, אני מודה לך אבל תדע לך שהחשבונות שלי לספקים מצטברים ואני עדיין לא קיבלתי שקל מאף אחד

מתניהו אנגלמן:  הבנק אצלי לא נתן לי אשראי

מתניהו אנגלמן:       אז אני אומר שהנושא של ודאות של תכנית כלכלית, גם בתנאי אי ודאות, המדינה צריכה ליצור את הוודאות כמה שיותר מוקדם

מתניהו אנגלמן:       היבט שני שאני גם רוצה להדגיש אותו, זה כל עולם החינוך עם דגש על חינוך מיוחד שמצריך גמישות

מתניהו אנגלמן:  דרך אגב, אנחנו גם אומרים את זה בהמלצות שלנו, להפנות יותר משאבים לרשויות המקומיות, בפרט אלה שלא פונו, כדי שיוכלו להפעיל מסגרות זמניות או כל מיני פתרונות אחרים שהם לא תמיד לפי הכללים שלנו בימי השגרה, בפרט בעולם של חינוך מיוחד

מתניהו אנגלמן:       עוד דגש שאני רוצה לשים עליו את תשומת הלב זה עולם בריאות הנפש

מתניהו אנגלמן:  אותן אוכלוסיות, למשל מנתיבות ועוד מקומות, היו מפוחדות עם הרבה מאוד פגיעות גם בילדים ועוד

מתניהו אנגלמן:  עולם בריאות הנפש מצריך בפרט בעת הזאת, הרבה יותר תשומת לב

מתניהו אנגלמן:  גם בשגרה העבירו את האחריות לקופות החולים והמצב הוא לא טוב

מתניהו אנגלמן:  זמני ההמתנה מאוד ארוכים

מתניהו אנגלמן:  ודאי בעת החרום הזאת זה דגש שצריך לטפל בו

מתניהו אנגלמן:       המלצתי ואמרתי לראש הממשלה שצריך להכין תכנית חרום דווקא לעת הזאת בתחום הזה של ההיבטים של בריאות הנפש

מתניהו אנגלמן:       עשינו סיורים בקרב האוכלוסייה הדרוזית בצפון

מתניהו אנגלמן:  זה דוח שאנחנו גם עומלים עליו בעת הזאת

מתניהו אנגלמן:  הנושא של פערי התשתיות והסדרת היתרי הבנייה באוכלוסייה הדרוזית, בסוף נופל על תשתית של מטע שלא חיברו אותו עדיין אחרי שכבר הגישו את כל התכנית ועוד

מתניהו אנגלמן:  לא הרבה מאוד תקציבים שנדרשים, אבל זה לא יעלה על הדעת שאוכלוסייה שמחרפת את נפשה בעצם לטובת העניין - - -      

משה גפני: למה זה קורה?     

מתניהו אנגלמן: בסוף, בהיעדר תקצוב של פתרון קצה ועוד ועוד

חמד עמאר: זלזול

מתניהו אנגלמן: כלומר, גם ברשויות שהיינו והם אמרו שהם הסדירו תכניות והם בשלבים של תב"עות ועוד ועוד, אי-אפשר עדיין להוציא היתרי בנייה

מתניהו אנגלמן:  זה אומר שביד אחת אנשים נלחמים ומקבלים צו 8 וביד שנייה, מחזיקים צו הריסה ונופלים בשליחות המדינה ועדיין - - -       

משה גפני: זה בהיעדר תקציב?     

מתניהו אנגלמן: התשובה היא כן

מתניהו אנגלמן:  בחלק מהתב"עות אי-אפשר להוציא היתרי בנייה כתוצאה מתשתיות על כאלה ואחרות כמו שפכים וכדומה

מתניהו אנגלמן:  צריך למפות את הפערים וזה בסוף לא כל-כך הרבה כסף

חמד עמאר: אפס תקציב הועבר ב-2023, אפס תקציב

משה גפני: השאלה האם זה תקציב או שזה סיבות אחרות

חמד עמאר: תקציב

חמד עמאר:  כשאני הייתי בממשלה והעברנו להם את הכסף, הזזתי את העניינים

חמד עמאר:  כשהממשלה התחלפה, שקל אחד לא הועבר ב-2023

מתניהו אנגלמן: היבט נוסף שאני רוצה לחלוק איתכם זה הנושא של הסיור בעוטף ירושלים

מתניהו אנגלמן:  עשינו סיור באזור הזה ואני אומר פה שאנחנו ניכנס לנושא הזה לעומק

מתניהו אנגלמן:  גם ההגנה על ירושלים צריכה מאוד להדאיג

מתניהו אנגלמן:  היה לנו דוח בנושא הזה

מתניהו אנגלמן:  אני לא רוצה להרחיב יותר מידי, אבל אני אגיד שאנחנו צריכים לחשוב לא רק איפה שחווינו את הכשל

מתניהו אנגלמן:  דיברת על גדר ההפרדה ואזורים אחרים ואנחנו צריכים לחשוב גם על אתגרים נוספים

מתניהו אנגלמן:  כשאנחנו מגבשים תפיסת ביטחון על אזורים נוספים שהם מאוד מסוכנים

משה גפני: לגבי התקציב עכשיו

מתניהו אנגלמן: פה אתם יכולים לראות את הסיור בתחנת המשטרה בשדרות

מתניהו אנגלמן:  זה סיור בקיבוץ בארי

מתניהו אנגלמן:  פה אתם יכולים לראות דרך שאנחנו בדרך כלל לא נוקטים בה במשרד מבקר המדינה

מתניהו אנגלמן:  בדרך-כלל אנחנו נוקטים בדרך של הוצאת דוחות

מתניהו אנגלמן:  עם זאת, פה, בשורה של דברים, פניתי גם במכתב מרכז לראש הממשלה על שורה של פערים שעלו מהסיורים, אבל גם בנושא ממוקד

מתניהו אנגלמן:  אחד, בנושא של ניהול החברות הממשלתיות בתקופת המלחמה, דירקטורים שחסרים, נושא משיכת הדיבידנדים

מתניהו אנגלמן:  ישנם 2 מיליארד שקלים שלא נמשכו מדיבידנדים מחברות ממשלתיות

ולדימיר בליאק: קיבלתם איזו תגובה מהם?     

חמד עמאר: השר מתנגד למשיכה

חמד עמאר:  זה פורסם בכל כלי התקשורת

מתניהו אנגלמן: מצד שני, חשוב שהמדינה תשלם את החובות לתעשיות הביטחוניות

מתניהו אנגלמן:       עוד נושא שהעלינו למחוקק זה נושא של הגבלת שכר טרחה לעורכי-דין שמייצגים גם נפגעי פעולות איבה וגם את פצועי צה"ל

מתניהו אנגלמן:  המחוקק תחם את שכר הטרחה לנפגעי תאונות דרכים, תחם את שכר הטרחה לכל הקצבאות של הביטוח לאומי

מתניהו אנגלמן:  למה אני מעלה את זה עכשיו? כי מדובר בהיקפים של פצועים - - -      

ינון אזולאי: יש הצעת חוק של ארז מלול

מתניהו אנגלמן: צריך לדעת שכרגע זה לא מוסדר

חמד עמאר: חייבים להסדיר את זה

משה גפני: בכל הדברים האחרים יש הגבלה ובזה לא

מתניהו אנגלמן: בדיוק

מתניהו אנגלמן:  צריך להבין שפצועי צה"ל זה היקף פצועים של 20 שנה שעכשיו מתנקזים לנו

מתניהו אנגלמן:  אותו דבר לגבי נפגעי פעולות איבה

מתניהו אנגלמן:  מדובר בהיקפים גדולים

מתניהו אנגלמן:  בסוף המטרה היא שהכסף הציבורי יגיע לידיים של הפצועים והנפגעים ולא של אנשים אחרים שמתווכים

מתניהו אנגלמן:       הנושא של מערך בריאות הנפש, הנושא של תהליך הנפקת רישיונות לעירייה וגם הנושא של הרשאות תקציביות לרשויות המקומיות כדי לאפשר להן לפעול בחירום ביתר מהירות

מתניהו אנגלמן:       אלה הם אבני היסוד של ביקורת המדינה

מתניהו אנגלמן:  אתם יכולים לראות שאנחנו מוציאים בערך מ-100 דוחות בשנה

מתניהו אנגלמן:  אנחנו עושים היום הרבה יותר דוחות מעקב, כדי לבדוק מה הגופים אמרו לנו שהם יתקנו ומה הם תיקנו בפועל

שלום דנינו: עד כמה אחורה אתם הולכים?     

מתניהו אנגלמן: בדרך-כלל אנחנו נותנים 3-4 שנים ואחרי זה אנחנו חוזרים לגוף ובודקים מה נעשה ומה לא נעשה

מתניהו אנגלמן:       אלה שורה של דוחות שמיישמים את מדיניות ביקורת המדינה

מתניהו אנגלמן:  אני אגע רק בשני היבטים מתוך כל הדברים החשובים

מתניהו אנגלמן:  אחד, זה בנושא הביטחוני

מתניהו אנגלמן:  לצד דוחות שעסקו במכשול קו התפר וגם בגבול הצפון, שעדיין לא פורסמו, יש דוח שלם שעסקנו בו ונחסה בצורה מלאה סביב הנושא של איום מעגל שלישי, סביב האיום האיראני

מתניהו אנגלמן:  הכנו דוח שלם בנושא הזה אבל הוא נחסה בצורה מלאה

מתניהו אנגלמן:  הדוח הוגש ליושב-ראש ועדת חוץ וביטחון ליושב-ראש הוועדה לביקורת המדינה

מתניהו אנגלמן:  אני חושב שגם על זה צריך מאוד לשים את תשומת הלב

מתניהו אנגלמן:       נושא נוסף, אדוני היושב ראש, זה אותו יישום של מדיניות, שתפקידנו בביקורת המדינה הוא להיות פה, עין ואוזן לאוכלוסיות שלא תמיד קולן נשמע בחברה הישראלית

מתניהו אנגלמן:  זה פן שאני מאוד לוקח אותו בצורה משמעותית

מתניהו אנגלמן:  אתם יכולים לראות את זה בדוח שעשינו בנושא השמת ילדים בסיכון בפנימיות, באומנה ובאימוץ; סוגיות של דיור לחברה החרדית; סוגיות של מוגנות חיילות חובה וחיילי חובה ביחידות המשרד לביטחון לאומי

מתניהו אנגלמן:  הצוותים שלנו היו בכל בתי הסוהר הביטחוניים

מתניהו אנגלמן:       אני פותח סוגריים, ממש לא ברור לי למה דווקא שם צריכות לשרת חיילות חובה ובפרט ש-38% מהן אמרו שהן חוו הטרדות מיניות מאסירים

מתניהו אנגלמן:  דרך אגב, גם מסוהרים שמשרתים איתן ועוד היבטים כאלה ונוספים

מתניהו אנגלמן:       סוגיות שנוגעות לוועדה הזאת: עסקנו רבות בסוגיות שנוגעות ליוקר המחייה

מתניהו אנגלמן:  כרגע אנחנו לא מפרסמים את הדוח לאור המלחמה אבל בקרוב אנחנו נפרסם שורה של דוחות שכבר השלמנו, גם בהיערכות לאינפלציה

ינון אזולאי: תוך כדי המלחמה אתם בודקים את יוקר המחייה, שיש דברים שכן עולים?     

מתניהו אנגלמן: התשובה היא כן

מתניהו אנגלמן:  יש גם פערים מסוימים שמאוד רלוונטיים לעת הזאת

ינון אזולאי: גם הסיפור של המכולות שעכשיו עלו

מתניהו אנגלמן: עסקנו גם בנושא של נמל אשדוד ועוד

מתניהו אנגלמן:  עסקנו בהיבטים כאלה ואחרים

מתניהו אנגלמן:  אני לא אפרוס כרגע את רוחב היריעה אבל אני אגיד שאלה הם דברים שהם מאוד לנגד עינינו גם בשוטף

מתניהו אנגלמן:       ישנו גם כל הנושא של היערכות לחרום

מתניהו אנגלמן:  למשל, בשנה הזאת עסקנו בנושא שלכאורה הוא עכשיו לא על סדר היום אבל כן עסקנו בו וזה בנושא ההיערכות לרעידות אדמה

מתניהו אנגלמן:  הוא מאוד קשור לסוגיות של פינוי אוכלוסייה

מתניהו אנגלמן:  הוא גם מאוד קשור לאי יישום של תכנית של חיזוק הצפון

מתניהו אנגלמן:  היתה החלטת ממשלה והיו תקציבים שהוקצו לטובת מיגון הצפון וחיזוק הצפון אבל הם לא הגיעו ליעדם

מתניהו אנגלמן:  הדוח הזה עוסק גם בזה

מתניהו אנגלמן:  זה רלוונטי הן לרעידות אדמה אבל הן גם לפערי מיגון שאנחנו חווים אותם

משה גפני: מה זה לא הגיעו? לקחו אותם לדברים אחרים?     

חמד עמאר: הוקצו בממשלה הקודמת 5 מיליארד שקל תכנית רב שנתית

חמד עמאר:  הממשלה הזאת באה וקטעה והורידה ל-100 מיליון שקלים

משה גפני: זה שהממשלה הזאת פחות טובה מהממשלה הקודמת - - -      

חמד עמאר: לא, בנושא של מיגון הצפון זה אמת

משה גפני: למה לא עשו את זה?     

חמד עמאר: במיגון הצפון כל הכסף נלקח

משה גפני: למה הממשלה הקודמת לא עשתה?     

חמד עמאר: היא התחילה לעבוד בזה

חמד עמאר:  היא הקצתה את הכסף

חמד עמאר:  ביקרנו שם וראינו עבודות אבל כל התקציב של מיגון הצפון ירד לטמיון

משה סולומון: לא, הוא לא ירד

חמד עמאר: ירד לטמיון

משה סולומון: גם מיגון הצפון וגם עוטף עזה, התקציב שהיה לפני כן אושר גם השנה

חמד עמאר: לא אושר שום דבר

חמד עמאר:  היה 5 מיליארד שקל לחמש שנים

חמד עמאר:  100 מיליון שקל אושר ולא הועבר שקל אחד מתוך זה

ינון אזולאי: נחכה לדוח מבקר המדינה ונראה

מתניהו אנגלמן: לצד זה ציינתי שבשנה החולפת קיבלנו 21,000 תלונות מהציבור

מתניהו אנגלמן:  שוב, זה יעד מרכזי שלי להנגיש אותנו לאוכלוסיות שרוצות להתלונן

מתניהו אנגלמן:      אתם יכולים לראות איך בעצם על פני 3 או 4 שנים גדלנו מ-14,000 תלונות ל-21,000 תלונות

מתניהו אנגלמן:  אני קורא גם מפה לכל אדם שנגרמה לו עוולה מאיזה גוף ציבורי לפנות אלינו

מתניהו אנגלמן:  גם חברי הכנסת יכולים להגיש אלינו כל תלונה של כל אדם

מתניהו אנגלמן:  הם יכולים לפנות ואנחנו כמובן נבדוק את התלונה הזאת

מתניהו אנגלמן:  זאת אחת האפשרויות שעומדת בפני חברי הכנסת

מתניהו אנגלמן:       דיברתי על הדוח המיוחד בנושא נציבות תלונות  - - -      

אליהו (אלי) רביבו: ברשותך, על-פי השקף הקודם, אשמח לדעת האם העלייה בהיקף התלונות הוא תוצאה שלחשיפה יותר גבוה והנגשה או כתוצאה מריבוי מקרים מוצדקים?     

מתניהו אנגלמן: זה לא תואם את הגידול באוכלוסייה, זה יעד שלנו

מתניהו אנגלמן:  זה קשור להנגשה של פעילות

מתניהו אנגלמן:  אחד היעדים שלי הוא להנגיש דווקא לאוכלוסיות בחברה שלא שמעו עלינו ואולי הרבה יותר צריכים אותנו

אליהו (אלי) רביבו: זה הרגיש לי כך והיה לי חשוב לנסות להחצין את זה כדי שזה יקבל ביטוי

יצחק קרויזר: יש גם הנגשה בשפות? ערבית, רוסית, אמהרית?     

מתניהו אנגלמן: התשובה היא כן

מתניהו אנגלמן:  הנציבות היא הגורם

מתניהו אנגלמן:  אגב, עכשיו אנחנו עושים בדיקה במשרדי הממשלה, באיזה שפות הם מנגישים את הזכויות שלהם

מתניהו אנגלמן:  הנציבות מקבלת תלונות בכל השפות האפשרויות: אמהרית, ערבית, אנגלית, ספרדית, צרפתית

מתניהו אנגלמן:  אין שפה שאנחנו לא מקבלים בה

מתניהו אנגלמן:  כשדיברתם על פעולות הנגשה, אז יש לנו פינות קבועות ברדיו רקע, גם ברוסית וגם באמהרית, שבהם אנחנו מספרים לציבור על תלונות ציבור שנבדקו

מתניהו אנגלמן:  אנחנו אומרים להם שיפנו אלינו

אליהו (אלי) רביבו: בעקבות הריבוי בהגשת התלונות מה אחוז תלונות השווא? האם יש אקוויוולנטיות בין הגידול לבין תלונות השווא?     

מתניהו אנגלמן: התשובה היא שלילית

מתניהו אנגלמן:  בדוח שפרסמנו בנושא המלחמה הגענו ל-70% מהתלונות, שהנושא בא על פתרונו או שנמצא מוצדק

מתניהו אנגלמן:  כלומר, זאת לא היתה תלונת שווא לחלוטין

מתניהו אנגלמן:  בשוטף אנחנו עומדים בערך על 44% שהנושא בא על פתרונו או שנמצא מוצדק

מתניהו אנגלמן:  אנחנו לא רואים בשום מתלונן כמישהו שהוא מתלונן תלונת שווא

מתניהו אנגלמן:  לכל אדם שכואב לו משהו, צריך לבדוק את זה לעומק

מתניהו אנגלמן:  גם אם אתה נותן לאדם תשובה שהגוף הציבורי אכן באמת עבד לפי הקריטריונים, זאת גם שאלה איך אתה נותן לו תשובה

מתניהו אנגלמן:  אגב, חלק מהתלונות הן בנושא השירות לציבור, למשל, שלא קיבלו בכלל מענה או שלא קיבלו בזמן

מתניהו אנגלמן:  זה היבטים נוספים שבהם ראוי לשפר

שלום דנינו: האם לפני ה-7 באוקטובר היו לכם תלונות לגבי עוטף עזה בנושאים מסוימים?     

ינון אזולאי: אתה מתכוון בנושאים ביטחוניים?     

מתניהו אנגלמן: לא שאני יכול להגיד משהו לטובת העניין

מתניהו אנגלמן:  אני לא יודע על היבטים כאלה ואחרים

מתניהו אנגלמן:  אני כן יכול להגיד שכחלק מהדוח המיוחד, הצוותים שלנו בנציבות תלונות הציבור יצאו ל-80 אתרים בבתי מלון

מתניהו אנגלמן:  הם ישבו בלובי ואמרו שכל מי שמעוניין יכול מוזמן להגיש תלונה

מתניהו אנגלמן:  אני חושב שהנגישות הזאת מאוד חשובה בפרט לאוכלוסיות שלא תמיד קולן נשמע

מתניהו אנגלמן:       דרך אגב, אני גם אגיד שבמכתב לראש הממשלה ביקרתי את ההחלטה של נציב שירות המדינה בשבועיים שלושה הראשונים להעביר את עובדי המדינה לעבודה מהבית

מתניהו אנגלמן:  אני חושב שגם זה לא היה במקום

מתניהו אנגלמן:  אני מבין את החששות ואת הקשיים אבל היה צריך להתעשת הרבה יותר מהר ולהחזיר את עובדי הציבור למשרדים ולשטח

מתניהו אנגלמן:  בחלק מהסיורים ראינו בהתחלה הרבה פחות נציגות של משרדי הממשלה

מתניהו אנגלמן:  לאט לאט הדברים האלה השתפרו

מתניהו אנגלמן:  שוב, עובדי הציבורי צריכים להיות עם הרבה יותר מודעות בעת הזאת לממשקים הנדרשים מול אזרחים שצריכים לקבל את הסיוע

משה גפני: אדוני המבקר, מאוד מעניין איתך אבל אנחנו בזמן קצר וצריך לאשר את התקציב

משה גפני:  אפשר יהיה לעשות ישיבה אחרת

ינון אזולאי: אנחנו צריכים לאשר תקציב, אנחנו רוצים לדעת את מה אנחנו מאשרים

משה גפני: אדוני המבקר, תסכים לבוא פעם נוספת

יוסף עטאונה: יש לי שאלה למבקר

יוסף עטאונה:  הזכרת שעשית סיורים והיית כמעט בכל מקום אפשרי בנגב

יוסף עטאונה:  37% מאוכלוסיית הנגב היא חברה ערבית בדואית ולא הזכרת אותה

יוסף עטאונה:  לדעתי, אחד המחדלים הכי גדולים במלחמה הזאת היא אי מיגון והפקרת היישובים הלא מוכרים

יוסף עטאונה:       גם הזכרת את מערכת החינוך

יוסף עטאונה:  אני אומר לך שעכשיו בכפר הלא מוכרים לכ-20,000 תלמידים אין סנטימטר אחד של מיגון בבתי הספר

מתניהו אנגלמן: גם בזה אנחנו נעסוק

מתניהו אנגלמן:  עסקנו בזה וזה לנגד עינינו

מתניהו אנגלמן:  גם אגיד שקיבלנו תלונות מהאוכלוסייה הבדואית בכל הסוגיות של מיגון אז אנחנו נעסוק בזה

מתניהו אנגלמן:  התשובה היא כן

שלום דנינו: בוועדה לזכויות הילד שאני עומד בראשה, עשינו דיון בנושא של מיגוניות במגזר הבדואי

שלום דנינו:  הסתבר ששמים מיגונית בתחנת אוטובוס, שזה טוב לרבע שעה ובכל הזמן של הלימודים אין מיגוניות ליד בית הספר

שלום דנינו:  זאת אומרת, מי קבע את העדיפות

שלום דנינו:  אמרנו שאם כבר יש מיגוניות, בואו תתייעצו עם מנהיגי האוכלוסייה, עם האנשים שמכירים

משה גפני: אדוני המבקר, מה אתה מבקש מאיתנו?     

מתניהו אנגלמן: אני אגיד שבמסגרת מה שנאמר קודם, משרד מבקר המדינה יחזיר לאוצר המדינה בשנת 2023 כ-18 מיליון שקלים על-מנת לסייע

משה גפני: זאת לא פעם ראשונה שאתם מחזירים

מתניהו אנגלמן: נכון

מתניהו אנגלמן:  מדיניותי היא, שכספים שאנחנו לא משתמשים בהם, צריכים לחזור לאוצר המדינה

מתניהו אנגלמן:  אנחנו נוהגים לעשות כך כל שנה

מתניהו אנגלמן:  אנחנו כן עושים את תכניות העבודה שלנו שהן מבוססות תקציב אבל היכן שאנחנו לא מממשים זה צריך לחזור לאוצר המדינה לשם תעדוף אחר

משה גפני: אתה חושב שהכנת התקציב לפעמים היא גבוהה יותר?     

מתניהו אנגלמן: לא

מתניהו אנגלמן:  אנחנו עושים את זה בצורה מאוד מושכלת, אבל אנחנו גם מודעים לזה שאם אנחנו שומרים על בלתי צפוי מראש - - -      

משה גפני: אני לא אומר שזה המצב

משה גפני:  להיפך, אני משבח את זה שאתם כל פעם מחזירים כסף

מתניהו אנגלמן: אני גם אגיד שיש לנו דוח בנושא של הרשאה להתחייב של משרד הביטחון וקשיחות בתוך משרד הביטחון

מתניהו אנגלמן:       בתקציב של המשרד שלנו, למשל, יש תקציב שונות כל שנה

מתניהו אנגלמן:  במרבית השנים לא נעשה בו שימוש ואנחנו מחזירים אותו

מתניהו אנגלמן:  אני חושב שזאת בדיוק המטרה של בצ"מ אם אתה צריך אותו לעת מצוא ואם לא השתמשת אז להחזיר

מתניהו אנגלמן:       לצד זה אני אגיד עוד שני דברים נוספים שאנחנו נעשה בהיבט התקציבי

מתניהו אנגלמן:  אחד, הנושא של הביקורת על הבחירות לרשויות המקומיות שמתוכננות ב-2024

מתניהו אנגלמן:  אנחנו גם נתקצב את זה מעודפי 2023, בעצם פנימית אצלנו

מתניהו אנגלמן:  זה סכום של קרוב ל-16-17 מיליוני שקלים של ביקורת שנעשית על כלל המועמדים בשלטון המקומי ולא כללנו את זה בתקציב 2024

מתניהו אנגלמן:       גם אנחנו נבדוק את עצמנו כבר ברבעון הראשון של 2024 ככל שנוכל להחזיר כספים נוספים לאוצר המדינה, כ-20 מיליון שקלים, אנחנו נפעל גם לעשות את זה

מתניהו אנגלמן:  אני מעדכן כבר עכשיו את הוועדה

מתניהו אנגלמן:       אפשר לעבור להצעת התקציב עצמה

שלום דנינו: כתוב בהצעת התקציב שהשכר ב-2024 הוא 286 מיליון, שהוא גבוה ב-20 מיליון שקלים מ-2023

מתניהו אנגלמן: אני מייד אתן את הנתונים

מתניהו אנגלמן:       אפשר לראות פה בדיוק את מסגרת התקציב שלנו

מתניהו אנגלמן:  קודם כל, היא משקפת עלייה מאוד מתונה של פחות מ-3%

מתניהו אנגלמן:  2

מתניהו אנגלמן: 7% שאנחנו מבקשים במסגרת

מתניהו אנגלמן:  כמו שאמרתי, אנחנו נצמצם הרבה מאוד פעילויות שהן לא בליבת העשייה של הביקורת

מתניהו אנגלמן:  למשל, פעילויות רווחה ואחרות

מתניהו אנגלמן:  כל מה שקשור למעטפת

מתניהו אנגלמן:  המיקוד שלנו בשנה הזאת הוא בביקורת ובתלונות הציבור

מתניהו אנגלמן:  זאת זווית הראייה שלנו

מתניהו אנגלמן:  מה שאנחנו לא צריכים לעשות - - -      

חמד עמאר: כמה עובדים יש במשרד?     

מתניהו אנגלמן: במשרד מבקר המדינה יש כ-550 עובדים

מתניהו אנגלמן:  עיקר הגידול נוגע בעיקר לנושא של הצמדות שכר

חמד עמאר: יש לכם עובדים דרוזים?     

מתניהו אנגלמן: אני מייד אתן את הנתונים

ולדימיר בליאק: אגב, הצמדות שכר, לא בטוח שזה יקרה

מתניהו אנגלמן: מבחינתנו אנחנו כפופים להסכמי השכר

מתניהו אנגלמן:  ברור לי דבר אחד, אדם אחד במשרד השכר שלו לא יהיה צמוד וזה מבקר המדינה

מתניהו אנגלמן:  זה מכוח החלטת ועדת הכספים בנושא הזה

מתניהו אנגלמן:  כך צריך להיות וזה בסדר גמור

ולדימיר בליאק: מודים באשמה

מתניהו אנגלמן: זאת לא אשמה, זאת זכות

חמד עמאר: זה זכות לכל אחד שיתרום את חלקו

מתניהו אנגלמן: לגמרי

מתניהו אנגלמן:  אני רק אומר שצריך לזכור שלגבי עובדי המדינה זה עדיין לא משהו שבא לידי ביטוי ויש הסכמי שכר

משה גפני: החלוקה של העובדים שאנחנו שואלים כל שנה מחדש?     

מתניהו אנגלמן: אתם יכולים לראות את החלוקה המגדרית אצלנו במשרד

מתניהו אנגלמן:  יש לנו רוב של נשים

מתניהו אנגלמן:  מבחינתנו, זה לא רק בדרגות הבסיסיות של מנהלות ביקורת אלא גם בסגנים, גם ייצוג במנהלים וגם בקרב המנהלות הבכירות אנחנו כמעט בשוויון מלא

מתניהו אנגלמן:       אתם יכולים לראות פה את הנושא של ההשכלה האקדמית

מתניהו אנגלמן:  מרבית עובדי משרד מבקר המדינה, בפרט אלה שעוסקים בביקורת ובבירור תלונות הם בעלי תואר שני ואף שלישי

מתניהו אנגלמן:       אפשר לראות פה את הגיוון של המקצועות

מתניהו אנגלמן:  זה גם דבר שמבחינתי הוא חשוב

מתניהו אנגלמן:  כשנכנסתי למשרד, שני שליש מעובדי המשרד היו עורכי דין

מתניהו אנגלמן:  אני לא רוצה לפגוע באף עורך דין שיושב פה בחדר, גם מקרב חברי הכנסת, אבל כן ראינו לנכון לגוון את תחומי העיסוק והרקע המקצועי של העובדים, כדי שנהיה רלוונטיים גם לתחומי ביקורת נוספים

מתניהו אנגלמן:  זה כולל הנדסה ומדעים לטובת הסייבר, כולל מדעי החברה והרוח כי אנחנו רוצים לעסוק יותר בביקורות חברתיות

מתניהו אנגלמן:       למשל, אחד החסמים שזיהינו כדי לקלוט אוכלוסייה חרדית כעובדי משרד מבקר המדינה היו תנאי הסף

מתניהו אנגלמן:  לכן יצאנו לטובת העניין במכרזים שמיועדים לאוכלוסייה החרדית

מתניהו אנגלמן:  בניגוד לתנאי סף רגיל שמדבר על תואר שני, אצלנו אנחנו עוסקים רק בתואר ראשון

מתניהו אנגלמן:  אפילו הביאו לפתחי את הסוגייה של בנות סמינרים שיש להן תואר בראיית חשבון ואין להן תואר ראשון ושינינו את תנאי המכרז כך שיתאפשר לכל אחת לגשת

ולדימיר בליאק: המקצוע הזה באופן עקרוני לא מחייב תואר

מתניהו אנגלמן: אם תשים לב, במרבית המכרזים של שירות המדינה מבקשים פער וזה מהווה פער

ולדימיר בליאק: לגבי רואי חשבון זה מחייב

שלום דנינו: היום בכל משרד אתה צריך לפחות תואר ראשון

מתניהו אנגלמן: אבל כשרוצים לקלוט אוכלוסיות שונות, צריך להסתכל מה הפערים כדי לראות איך קולטים אותם

מתניהו אנגלמן:  זה לא אומר שלא צריך לעשות להם מבחנים ועוד בדיקות

מתניהו אנגלמן:       פה אתם יכולים לראות את סוגיית הייצוג ההולם

מתניהו אנגלמן:  זה היה אחד היעדים שלנו, גם בהמשך לפניית הוועדה וגם ללא קשר

מתניהו אנגלמן:  אתם יכולים לראות גידול משמעותי בכלל אוכלוסיות הייצוג ואנחנו מכוונים לשם

מתניהו אנגלמן:  היה לנו גידול בקרב האוכלוסייה הערבית

ולדימיר בליאק: כמה יוצאי חבר העמים יש לכם?     

מתניהו אנגלמן: ביוצאי אתיופיה יש לנו איזון אבל אנחנו גם שם- - -      

חמד עמאר: לא ראיתי את הדרוזים

מתניהו אנגלמן: הם כלולים באוכלוסייה הערבית

מתניהו אנגלמן:  אני יכול להגיד לך שיש להם ייצוג הולם ביתר בקרב הדרגות הבכירות ביותר במשרדנו

מתניהו אנגלמן:  יש לנו מנהל אגף וגם סגני מנהלי אגף ועוד

מתניהו אנגלמן:  חלק ניכר מתוך האוכלוסייה הערבית מתייחס גם לאוכלוסייה הדרוזית

מתניהו אנגלמן:  לא עשינו בידול אבל אני יכול לתת לך את הבידול

מתניהו אנגלמן:       אני אומר שזה יעד וזה יעד שעובדים עליו

מתניהו אנגלמן:  כדי לקלוט אנשים מאוכלוסיות שהן בייצוג הולם, צריך להבין מה החסמים, איך לפרסם את המכרזים, איך אתה פונה לאוכלוסיות האלה ומיידע אותן שיש בכלל משרות

משה סולומון: איפה היעד? אני רואה את הגידול בין שנה לשנה אבל איפה היעד?     

מתניהו אנגלמן: כדי להגדיל עוד יותר את העובדים מאוכלוסיות הייצוג, אז שליש מכל המכרזים המתוכננים שלנו הן לאוכלוסיות בייצוג הולם

מתניהו אנגלמן:  סליחה 5 מתוך 10

משה סולומון: אני מבין מה שמתוכנן

משה סולומון:  אתה אומר שיש גידול בין שנה לשנה

משה סולומון:  האם ביחס לאותה היעד של אותה שנה - - -      

מתניהו אנגלמן: זה מעבר ליעד

מתניהו אנגלמן:  אנחנו הגדרנו לעצמנו יעד מסוים

מתניהו אנגלמן:  כמו שנאמר קודם, חצי מהמכרזים שלנו, כאשר אנשים פורשים, הולכים לאוכלוסיות של ייצוג הולם

מתניהו אנגלמן:  זה המסר וזה כדי להגיע להעלות את שיעורם הכולל בתוך עובדי המשרד

ינון אזולאי: אדוני המבקר, רואים עלייה משמעותית מאוד בחרדים ובאוכלוסייה הערבית

ינון אזולאי:  לגבי יוצאי אתיופיה, למה לא פילחתם את זה?     דבר נוסף

ינון אזולאי:  חסר לי פה אנשים עם מוגבלויות

ינון אזולאי:  גם שם היתה עלייה?     

מתניהו אנגלמן: לא היתה לנו עלייה אבל אנחנו עומדים

חמד עמאר: בואו נזמין אותו לדיון אחר

משה גפני: נזמין אותו לדיון על הנושא של המלחמה, של הפנוי ודברים שהמבקר העלה

משה גפני:  לא נעשה את זה אגב התקציב

שלום דנינו: גוף מבקר המדינה הוא גוף מאוד חשוב

שלום דנינו:  במדינה שלנו יש חוסר אמון בהרבה מאוד גופים וגוף מבקר המדינה, אני אומר לכם מתוך ידיעה ומתוך הרבה מאוד שיחות

שלום דנינו:  אני באתי מהשלטון המקומי ואני אומר לכם שיש לגוף מבקר המדינה הערכה מלאה בכל האוכלוסייה הרחבה

שלום דנינו:  אני חושב שזה בגלל העשייה ובזכות העשייה של מבקר המדינה

ולדימיר בליאק: כל מה שעשיתם בשבועות הראשונים של המלחמה זה מאוד חשוב אבל אני מסתכל בראייה הרבה יותר של היערכות מדינת ישראל למצב החרום הבא

ולדימיר בליאק:  פה אני חושב שאנחנו שותפים גם בפיקוח הפרלמנטרי וגם בביקורת שלכם

ולדימיר בליאק:  לצערי, יהיו לנו עוד מצבי חרום שבהם נצטרך להגיע לרמת מוכנות גדולה יותר

ולדימיר בליאק:       משפט לגבי ייצוג הולם

ולדימיר בליאק:  יש בעיה קשה מאוד עם ייצוג הולם בשירות המדינה דווקא ליוצאי חבר העמים

ולדימיר בליאק:  אני מאוד אשמח אם תבדקו את זה

חמד עמאר: אני רוצה לברך את המבקר

חמד עמאר:  שמעתי אותך כשביקרת את העדה הדרוזית ואת ההתייחסות שלך

חמד עמאר:  תאמין לי, כל העדה הדרוזית כיבדה את ההתייחסות שלך

חמד עמאר:  אני חושב שאתה צריך לקחת את כל הנושא של תכנון ובנייה והתשתיות, אתה צריך להוציא דוח מאוד חריף בנושא כי באמת המצב מאוד קשה

ינון אזולאי: אני רוצה לאחל רפואה שלמה לחגי, הבן של המבקר

ינון אזולאי:  שתהיה רפואה שלמה ושיחזור במהרה

ינון אזולאי:  אני אומר בשם כל הוועדה ובשם עם ישראל

יצחק פינדרוס: דבר ראשון, רפואה שלמה לחגי

יצחק פינדרוס:  אנחנו בשירות הציבורי רגילים לבחור בברירת מחדל

יצחק פינדרוס:  ישנם שני תפקידים שאני חייב לומר שאני מרגיש תמיד שלא בחרנו בברירת מחדל וזה יושב-ראש ועדת הכספים ומבקר המדינה

יצחק פינדרוס:  תודה רבה

אליהו (אלי) רביבו: אני מצטרף לדברי חבריי, בוודאי בעניין תפילה לרפואת בנך ושאר כלל פצועי מדינת ישראל

אליהו (אלי) רביבו:  אני מייחל ליום שבו אירוע השיא בהגשת דוח מבקר המדינה לא יסתכם בתמונה שמרוחה בעיתונים אלא שהדוח יהיה נשכני ובעל שיניים ויחייב את המבוקרים להתייחס ולבצע את כל הנדרש כפי שעולה מהדוחות של מוסד מבקר המדינה

משה סולומון: הייתי במשרד המבקר בתחילת הדרך כאן

משה סולומון:  באמת מבקר המדינה פתוח לאוכלוסיות מוחלשות ושקופות

משה סולומון:  אני רואה את זה בכל מקום שהם משמשים כתובת להרבה מאוד מקרים

משה סולומון:  יישר כוח ותודה רבה

משה סולומון:  רפואה שלמה לחגי

יצחק קרויזר: אני מצטרף לתפילות לרפואה של בנך וכל פצועי צה"ל

משה גפני: הוועדה כולה

משה גפני:  דיברתי עם המבקר לפני הישיבה

משה גפני:  אני שמח על זה שיש קונצנזוס כאן בוועדה בשבח על העבודה שלך

משה גפני:  אנחנו נזמין אותך ותאם זמן

משה גפני:  אנחנו עוסקים בדברים המעשיים וחשוב לנו לדעת מה הם הדברים שעליהם צריך לשים לב

ולדימיר בליאק: אנחנו לגמרי שותפים כאן בתהליך הזה

משה גפני: רבותיי, אנחנו מדברים על הצעת התקציב לשנת 2024

משה גפני:       מי בעד אישור תקציב מבקר המדינה כפי שהוגש על-ידי המבקר?     הצבעה תקציב משרד מבקר המדינה לשנת 2024 אושר         

משה גפני: התקציב אושר פה אחד

משה גפני:      אני מודה לך אדוני המבקר ורפואה שלמה לחגי

משה גפני:       הישיבה נעולה